Der er flere eksempler på, at det er endt ravruskende galt, når udenlandske investorer køber sig ind i danske fodboldklubber. Jammerbugt FC er seneste eksempel på førnævnte. Her har spillerne ikke hørt fra klubejeren Klaus-Dieter Müllers i to uger, og der er kun en kuglepen tilbage på tyskerens kontor. Ikke desto mindre er AaB ikke afvisende overfor henvendelsen. - Det er selvfølgelig altid interessant, hvis nogen synes, at vi er en god forretning at investere penge i, siger AaB’s administrerende direktør Thomas Bælum. Se interviewet med Thomas Bælum her: AaB vurderer, at henvendelsen er af seriøs karakter. - Henvendelsen er af en størrelse, så vi bliver nødt til at informere fondsbørsen. Men ellers kan jeg ikke sige noget om det, siger Thomas Bælum.

Referat:
Det er selvfølgelig altid interessant, hvis nogen synes, at vi er en god forretning at investere penge i, siger AaB-direktør.